Þriggja manna dómnefnd hefur valið bestu veiðimynd ársins . Myndasmiðurinn og þar með sigurvegari samkeppninnar er Bjarni Bjarkason . Hann sendi inn nokkurt magn af myndum og sú sem hér birtist hlaut flest atkvæði dómnefndar . Þetta er mynd sem hefur allt til að bera . Eins og Þorsteinn Joð , einn dómnefndarmanna orðaði það , „ Þarna er allt undir . Háfurinn er í minna lagi og ef þetta mistekst þá veiða þeir aldrei saman aftur . “ Myndin sýnir augnablik þar sem Jeff Currier , einn þekktasti veiðimaður í heimi , er að slást við stórurriða í Þingvallavatni . Sá sem er á háfnum er Gunnar Örn Petersen hjá FishPartner . Stöngin er notuð til hins ýtrasta og þetta er augnablikið þegar allt er undir . Myndin segir ekki hvernig fór og hún er hlaðin spennu . Golli ljósmyndari og Ólafur Vigfússon , hinir tveir dómnefndarmennirnir , voru sammála . Auðvitað komu fleiri myndir til greina og þetta var ekki auðvelt val . En úrslitaatriðið var spennan í myndinni . Takk allir fyrir þátttökuna og til hamingju Bjarni Bjarkason .